Tvrtko vraća Hum
<s>Tvrtko I vratio je Hum pogodbom sa ugarskim kraljem Ludovikom I 1356. godine.</s>

<s>Ugarski kralj Ludovik I pobijedio je Mletačku republiku 1356. godine i preuzeo dalmatinsku obalu do Drača.</s><s>Dubrovnik je morao, umjesto mletačkog, prihvatiti ugarski vazalni odnos.</s><s>U povratku sa ratišta, Ludovik I prošao je kroz Livno i vratio Tropolje.</s><s>U tim okolnostima Tvrtko I Kotromanić, je morao prihvatiti nametnutu pogodbu (concordia et compositio), o kojoj se saznaje jedino iz pisma što ga je 17. jula 1356. g. napisao bekšinski arhiđakon Gal.</s><s>Sadržaj pogodbe je:
 Ban će predati kralju čitavu zemlju Hum sa svim tvrđavama u njoj i to u ime prava na Hum gospoe mlade kraljice (pro iuribus domine regine iunioris).</s><s>Kralj će potvrditi bosanski i usorski banat samome Tvrtku I, ali i njegovom bratu Vuku.</s><s>Ban je dužan izbaciti iz svoje zemlje sve patarene i jeretike.</s><s>Ban je dužan iskazivati vjernost gospodinu kralju (et quod omnem fidelitatem exhibet domino regi), a u svakom njegovom ratu dužan je poći s njim ukoliko ga pozove.</s><s>Tvrtko, ili njegov brat, dužni su lično trajno boraviti na kraljevskom dvoru (et ipse vel frater suus continuam in curia regia facient residentiam personalem).</s>

<s>Ovom pogodbom bosanska banovina je skučena, a ban Tvrtko I postao je ovisan o Ludoviku..</s><s>Nije ništa neobično što Ludovik I zahtijeva od Tvrtka I [Hum, jer je to miraz Ludovikove žene Elizabete i ona je dobila Hum još od svoga oca, Stjepana II, pa Kotromanići, koji su tada na vlasti, nemaju nikakvo pravo na njega.</s>

<s>Ovim uslovima Ludovik je osigurao Tvrtkovu vlast u Bosni, koji je tada, banski prijesto dijelio sa majkom i brato Vukom.</s><s>Osim što je izgubio dio teritorije, ostale uslove Tvrtko nije ispunjavao.</s><s>Zbog toga će Ludovik kasnije pristupiti drugim metodama.</s><s>Najprije će privlačiti dio bosanske vlastele na svoju stranu (dio Hrvatinića), a 1363. krenuti će lično sa vojskom na Bosnu u župu Plivu, a njegove vojskovođe u Usoru.</s><s>Pod zidinama Sokola Ludovik je izgubio bitku, a vojska u Usori je poražena.</s><s>Tvrtko je 1363. g. odbranio Bosnu.</s><s>Tada, a možda i prije, uklonio je brata Vukca kao suvladara te sam ostao jedini ban čitave Bosne.</s><s>Od tada će nastupiti višegodišnji period sukoba između braće oko titule bana Bosne, koji će se završiti u vrijeme ženidbe Tvrtka I.
Nakon sedam godina Hum je ponovo postao dio bosanske teritorije.</s>

<s>Literatura 
 Vladimir Ćorović, Beograd, novembar 2001 - Istorija srpskog naroda</s>

<s>Reference</s>

<s>Srednjovjekovna Bosna i Hercegovina
Hum</s>

